ਸਮੱਗਰੀ: ਇਨ੍ਹਾਂ ਦੋਵਾਂ ਮਸਲਿਆਂ ਬਾਬਤ ਕੋਈ ਸਰਵੇਖਣ ਨਹੀਂ ਹੋਇਆ ਅਤੇ ਨਾ ਹੀ ਅਜਿਹਾ ਸਰਵੇਖਣ ਕੀਤਾ ਜਾ ਸਕਦਾ ਹੈ ਕਿਉਂਕਿ ਇਸ ਰੁਝਾਨ ਦੀ ਅਸਰਅੰਦਾਜ਼ੀ ਕਿਸੇ ਜੀਅ ਉੱਤੇ ਵਕਤੀ ਹੋ ਸਕਦੀ ਹੈ ਪਰ ਰੁਝਾਨ ਪੱਕੇ ਪੈਰੀਂ ਤੁਰਦੇ ਹਨ।

ਕਈ ਅਦਾਰਿਆਂ ਨੇ ਕਿਸੇ ਖ਼ਿੱਤੇ, ਦਫ਼ਤਰੀ ਅੰਕੜਿਆਂ ਜਾਂ ਤੈਅ ਸਮੇਂ ਦੌਰਾਨ ਅਧਿਐਨ ਕਰ ਕੇ ਪੂਰੇ ਸੂਬੇ ਬਾਬਤ ਸਮਝ ਉਸਾਰਨ ਦਾ ਉਪਰਾਲਾ ਕੀਤਾ ਹੈ ਪਰ ਇਹ ਸੁਆਲ ਲਗਾਤਾਰ ਕਾਇਮ ਰਹੇ ਹਨ ਕਿ ਇੱਕ ਖਿੱਤੇ ਦਾ ਅਧਿਐਨ ਦੂਜੀ ਥਾਂ ਅਤੇ ਇੱਕ ਸਮੇਂ ਦਾ ਅਧਿਐਨ ਦੂਜੇ ਸਮੇਂ ਉੱਤੇ ਲਾਗੂ ਨਹੀਂ ਹੁੰਦਾ।

ਇਹ ਵੀ ਪੜ੍ਹੋ:

ਇਹ ਸਾਰੀ ਦਲੀਲ ਰੁਝਾਨ ਦਾ ਪੁਖ਼ਤਾ ਨਾਪ ਲੈਣ ਲਈ ਕੀਤੀ ਜਾਂਦੀ ਹੈ। ਇਸ ਮਸ਼ਕ ਦੀ ਆਪਣੀ ਅਹਿਮੀਅਤ ਹੁੰਦੀ ਹੈ ਪਰ ਸਮਾਜਿਕ ਰੁਝਾਨ ਦੀ ਸ਼ਨਾਖ਼ਤ ਕਰਨ ਜਾਂ ਇਸ ਦਾ ਪਨ੍ਹਾ ਨਾਪਣ ਲਈ ਸਮਾਜਿਕ ਨਬਜ਼ ਨੂੰ ਫੜ ਕੇ ਦੇਖਣਾ ਵੀ ਮਾਅਨੇ ਰੱਖਦਾ ਹੈ।

ਵਿਦੇਸ਼ ਜਾਣ ਦੀ ਇੱਛਾ ਦਾ ਅਸਰ

ਪੰਜਾਬ ਵਿੱਚੋਂ ਪਰਵਾਸ ਕਰਨ ਦੀ ਇੱਛਾ ਨੂੰ ਪੁਖ਼ਤਾ ਅੰਕੜਿਆਂ ਵਿੱਚ ਨਾਪ ਲੈਣਾ ਮੁਸ਼ਕਿਲ ਹੈ ਕਿਉਂਕਿ ਇੱਛਾ ਤੋਂ ਬਾਅਦ ਉਪਰਾਲਾ ਜਾਂ ਕਾਮਯਾਬੀ-ਨਾਕਾਮਯਾਬੀ ਤਾਂ ਕਿਸੇ ਨਾ ਕਿਸੇ ਤਰ੍ਹਾਂ ਕਿਸੇ ਨਾ ਕਿਸੇ ਰੂਪ ਵਿੱਚ ਅੰਕੜਿਆਂ ਵਜੋਂ ਦਰਜ ਹੋ ਜਾਂਦੇ ਪਰ ਇੱਛਾ ਠੋਸ ਅੰਕੜਿਆਂ ਵਿੱਚ ਜਥੇਬੰਦ ਹੋਣ ਤੋਂ ਮੁਨਕਰ ਰਹਿੰਦੀ ਹੈ। 

ਪਰਵਾਸ ਨਾਲ ਜੁੜੇ ਰੁਝਾਨ ਨੂੰ ਸਮਝਣ ਲਈ ਆਈਲੈੱਟਸ ਦੇ ਇਮਤਿਹਾਨ, ਵਿਦੇਸ਼ ਜਾਣ ਦੇ ਰੁਝਾਨ ਅਤੇ ਵਿਆਹ ਲਈ ਰਿਸ਼ਤਾ ਤੈਅ ਕਰਨ ਦੀਆਂ ਪੁੱਛਾਂ-ਦੱਸਾਂ ਨੂੰ ਪੰਜਾਬੀ ਸਮਾਜ ਦੀ ਥਾਹ ਪਾਉਣ ਲਈ ਖਿੜਕੀ ਵਜੋਂ ਇਸਤੇਮਾਲ ਕੀਤਾ ਜਾ ਸਕਦਾ ਹੈ।

ਇਹ ਸਮਝਣਾ ਆਪਣੇ-ਆਪ ਵਿੱਚ ਅਹਿਮ ਹੈ ਕਿ ਆਈਲੈੱਟਸ, ਵਿਦੇਸ਼ੀ ਖਿੱਚ ਅਤੇ ਵਿਆਹਿਕ ਰਿਸ਼ਤਿਆਂ ਦੇ ਜਮ੍ਹਾਂ-ਜੋੜ ਪੰਜਾਬੀ ਬੰਦੇ ਦੇ ਹੋਣੀ ਅਤੇ ਹਸਤੀ ਉੱਤੇ ਕਿਵੇਂ ਅਸਰਅੰਦਾਜ਼ ਹੋਏ ਹਨ।

ਆਈਲੈੱਟਸ ਦਾ ਇਮਤਿਹਾਨ ਵਿਆਹ ਅਤੇ ਵਿਦੇਸ਼ ਜਾਣ ਦੇ ਇਸ਼ਤਿਹਾਰਾਂ ਅਤੇ ਵਿਆਹ ਦੀਆਂ ਪੁੱਛਾਂ-ਦੱਸਾਂ ਵਿੱਚ ਸ਼ਾਮਿਲ ਹੋ ਗਿਆ ਹੈ।

ਇੱਕੋ ਵੇਲੇ ਵਿਆਹ ਕਰਨ ਅਤੇ ਵਿਦੇਸ਼ ਜਾਣ ਦੀ ਯੋਗਤਾ ਇਹ ਇਮਤਿਹਾਨ ਹੋ ਗਿਆ ਹੈ। 

ਇਸ ਇਮਤਿਹਾਨ ਦੀ ਅਹਿਮੀਅਤ ਨੇ ਪੰਜਾਬੀ ਸਮਾਜ ਵਿੱਚ ਜੜ੍ਹ ਹੋਈ ਜਾਤੀ ਅਤੇ ਜਮਾਤੀ ਪਛਾਣ ਨੂੰ ਹਿਲਾਇਆ ਹੈ।

ਅਖ਼ਬਾਰੀ ਇਸ਼ਤਿਹਾਰ ਬਦਲੇ

ਅਖ਼ਬਾਰਾਂ ਵਿੱਚ ਇਸ਼ਤਿਹਾਰ ਛਪਦੇ ਹਨ ਕਿ ਜੇ ਕੁੜੀ ਨੇ ਇਹ ਇਮਤਿਹਾਨ ਪਾਸ ਕਰ ਲਿਆ ਹੈ ਤਾਂ ਰਿਸ਼ਤੇ ਲਈ ਜਾਤ ਅਤੇ ਜਮਾਤ ਦਾ ਹਰ ਬੰਧਨ ਬੇਮਾਅਨਾ ਹੈ। 

ਇਸ ਤੋਂ ਇਲਾਵਾ ਵਿਆਹ ਵਿੱਚ ਮੁੰਡੇ ਵਾਲਿਆਂ ਦੀ ਸਰਦਾਰੀ ਇਸ ਰੁਝਾਨ ਨਾਲ ਜੁੜੀ ਹੋਈ ਹੈ ਕਿ ਕੁੜੀ ਵਾਲੇ ਉਨ੍ਹਾਂ ਦੀ ਹਰ ਸ਼ਰਤ ਅਤੇ ਨਖ਼ਰਾ ਖਿੜੇ-ਮੱਥੇ ਪ੍ਰਵਾਨ ਕਰਨ ਅਤੇ ਸੇਵਾ-ਪਾਣੀ-ਦਹੇਜ ਜੁਟਾਉਣ ਲਈ ਖੱਲ੍ਹਾਂ-ਖੂੰਜੇ ਤੱਕ ਫਰੋਲ ਦੇਣ।

ਜਾਪਦਾ ਹੈ ਕਿ ਆਈਲੈੱਟਸ ਨੇ ਇਸ ਰੁਝਾਨ ਨੂੰ ਵੀ ਪੁੱਠਾ ਗੇੜਾ ਦਿੱਤਾ ਹੈ। ਵਿਆਹ ਦੇ ਇਸ਼ਤਿਹਾਰਾਂ ਵਿੱਚ ਦਰਜ ਹੈ ਕਿ ਜੇ ਕੁੜੀ ਨੇ ਆਈਲੈੱਟਸ ਵਿੱਚੋਂ ਲੋੜੀਂਦੇ ਬੈਂਡ ਹਾਸਿਲ ਕੀਤੇ ਹਨ ਤਾਂ ਮੁੰਡੇ ਵਾਲੇ ਪਹਿਲਾਂ ਵਿਆਹ ਅਤੇ ਬਾਅਦ ਵਿੱਚ ਵਿਦੇਸ਼ ਜਾਣ ਦਾ ਖ਼ਰਚਾ ਕਰਨ ਨੂੰ ਤਿਆਰ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਪੰਜਾਬ ਬਾਬਤ ਕੁਝ ਧਾਰਨਾਵਾਂ ਲਗਾਤਾਰ ਪੱਕੇ ਪੈਰੀਂ ਹੁੰਦੀਆਂ ਜਾ ਰਹੀਆਂ ਹਨ। ਪੰਜਾਬ ਦਾ ਸਮਾਜ ਨਸ਼ਿਆਂ ਦੀ ਮਾਰ ਵਿੱਚ ਆਇਆ ਹੋਇਆ ਹੈ ਅਤੇ ਪੰਜਾਬੀ ਹਰ ਹੀਲੇ ਵਿਦੇਸ਼ ਜਾਣਾ ਚਾਹੁੰਦੇ ਹਨ।